pythainlp/thaigov-v2-corpus-22032023 huggingface dataset:
วันจันทร์ที่ 25 มกราคม 2564
​"วราวุธ รมว.ทส."​ เดินหน้ามอบเงินอุดหนุนฯ เครือข่ายป่าชุมชน ร่วมพิทักษ์ป่า จ.ตาก
​"วราวุธ รมว.ทส."​ เดินหน้ามอบเงินอุดหนุนฯ เครือข่ายป่าชุมชน ร่วมพิทักษ์ป่า จ.ตาก
วันนี้ (22 มกราคม 2564) เวลาประมาณ 14.00 น. นายวราวุธ ศิลปอาชา รัฐมนตรีว่าการกระทรวงธรรมชาติและสิ่งแวดล้อม ลงพื้นที่จังหวัดตาก พบปะพี่น้องเครือข่ายป่าชุมชน ณบริเวณป่าชุมชนบ้านเด่นมะขาม ต.ตลุกกลางทุ่ง อ.เมือง จ.ตาก โดยได้มอบโล่รางวัลป่าชุมชนดีเด่นระดับจังหวัด การประกวดป่าชุมชนโครงการ คนรักษ์ป่า ป่ารักชุมชน ประจำปี 2563 แก่ป่าชุมชนบ้านคลองสัก และมอบหนังสือแสดงป่าชุมชน 5 โครงการ พร้อมมอบเงินอุดหนุน (เงินกู้) โครงการสร้างเศรษฐกิจชุมชนจากป่าชุมชน จำนวน 10 ป่าชุมชน อีกทั้งเยี่ยมชมนิทรรศการและแสดงผลผลืตสินค้าจากป่าชุมชน ร่วมทำแนวกันไฟ และลดปริมาณเชื่อเพลิง ชิงเก็บเขื้อเพลิงในพื้นที่ และปลูกต้นแดง ในพื้นที่ โดยมีนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และนายพงศ์รัตน๋ ภิรมย์รัตน์ ผู้ว่าราชการจังหวัดตาก ผู้บริหารระดับสูงกระทรวงฯ ร่วมเป็นสักขีพยาน
โอกาสนี้ รมว.ทส. ได้กล่าวขอขอบคุณเครือข่ายป่าชุมชนจังหวัดตาก ทั้งสิ้น 235 ป่าชุมชน ที่ได้ร่วมกันเฝ้าระวัง ดูแล รักษาป่า อีกทั้งปฏิบัติตามกฎระเบียบ ทำให้สามารถดูแลรักษาป่าจนป่ากลับฟื้นคืนสภาพชนิดพรรณไม้ ได้แก่ เต็ง รัง เหียง พลวง แดง ประดู่ สมุนไพรต่างๆ เห็ดชนิดต่างๆ จนเป็นแหล่งอาหารของชุมชน ซึ่งสะท้อนให้เห็นถึงความร่วมมือ ความตั้งใจ ความเสียสละ ระหว่างเจ้าหน้าที่และประชาชนทุกภาคส่วน ที่มีเป้าหมายร่วมกันในการรักและหวงแหนป่าต้นน้ำเพื่อส่งต่อให้ลูกหลาน อย่างแท้จริง
วันจันทร์ที่ 25 มกราคม 2564
การประชุมคณะกรรมการติดตามและกำกับดูแลการพัฒนาระบบราชการ 4.0  (PMQA 4.0)
รองปลัดวรวรรณฯ เป็นประธานการประชุมคณะกรรมการติดตามและกำกับดูแลการพัฒนาระบบราชการ 4.0  (PMQA 4.0)
วันนี้ (25 มกราคม 2564) นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมคณะกรรมการติดตามและกำกับดูแลการพัฒนาระบบราชการ 4.0 (PMQA 4.0) ของสำนักงานปลัดกระทรวงอุตสาหกรรม โดยที่ประชุม ได้ร่วมกันพิจารณาผลการประเมินสถานะการเป็นระบบราชการ 4.0 ด้วยตนเอง ปีงบประมาณ พ.ศ.2563 หมวด 1-7 โดยมีผู้อำนวยการกองต่าง ๆ และเจ้าหน้าที่ที่เกี่ยวข้อง ร่วมประชุม ณ ห้องประชุมชุณหะวัณ ชั้น 3 อาคารสำนักงานปลัดกระทรวงอุตสาหกรรม
วันจันทร์ที่ 25 มกราคม 2564
ช่วยขาย ! สินค้าสัตว์น้ำ ผ่าน “ตลาดประมงปลอดภัย GAP”
...
กรมประมง จับมือ ตลาดไท จัดพื้นที่ทำเลทอง
สร้าง “ตลาดประมงปลอดภัย GAP” ให้เกษตรกร
ขายส่ง สินค้าสัตว์น้ำ จากฟาร์มที่ได้มาตรฐาน GAP
ฟรี ค่าเช่านาน 3 เดือน ตั้งแต่ 20 ม.ค. – 20 เม.ย.64
.
โดยยอดขายที่ผ่านมา พบว่า
ช่วยเกษตรกรระบายผลผลิต ไปได้ถึง 284,131 กก.
คิดเป็นมูลค่า 55,693,850 บาท
.
ปัจจุบัน มีสินค้ามาจำหน่ายแล้วกว่าวันละ 5 ตัน
เช่น กุ้งขาวแวนาไม กุ้งก้ามกราม ปลากะพงขาว
จาก 5 จังหวัด ได้แก่ ราชบุรี นครปฐม
สุพรรณบุรี กาญจนบุรี และฉะเชิงเทรา
.
เปิดขายในเวลา 04.00 – 11.00 น. ของทุกวัน
โดยมีการ ป้องกัน และ คัดกรอง โรคโควิด-19
ตามมาตรการสาธารณสุข อย่างเข้มงวด
.
อนาคต จะขยาย “ตลาดประมงปลอดภัย GAP”
ไปสู่ตลาดในภูมิภาค และ ผลักดันให้เป็น
ศูนย์กลางการค้าส่งสินค้าสัตว์น้ำแห่งใหม่
สู่ประชาชนทั่วประเทศต่อไป
.
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันจันทร์ที่ 25 มกราคม 2564
กก.วล เห็นชอบรายงาน EIA 4 โครงการ พร้อมเห็นชอบการปรับปรุงมาตรฐานควบคุมการระบายน้ำทิ้งจากท่าเทียบเรือบางประเภท
กก.วล เห็นชอบรายงาน EIA 4 โครงการ พร้อมเห็นชอบการปรับปรุงมาตรฐานควบคุมการระบายน้ำทิ้งจากท่าเทียบเรือบางประเภท
วันนี้ (25 ม.ค. 64) เวลา 10.00 น. ณ ห้องประชุม 301 ตึกบัญชาการ 1 ทำเนียบรัฐบาล พลเอก ประวิตร วงษ์สุวรรณ รองนายกรัฐมนตรีเป็นประธานการประชุมคณะกรรมการสิ่งแวดล้อมแห่งชาติ (กก.วล.) ครั้งที่ 1/2564 ผ่านระบบ VDO conference โดยมีนายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อมเข้าร่วมด้วย
ที่ประชุมได้เห็นชอบรายงานการประเมินผลกระทบสิ่งแวดล้อม (EIA) จำนวน 4 โครงการ ได้แก่ (1) โครงการรถไฟฟ้าสายสีเหลือง ส่วนต่อขยาย ช่วงแยกรัชดา - ลาดพร้าว ถึงแยกรัชโยธิน ของการรถไฟฟ้าแห่งประเทศไทย เพื่อช่วยประหยัดระยะเวลาในการเชื่อมต่อระบบการเดินทางจากเดิมที่ต้องเชื่อมต่อ 2 ครั้ง (สายสีเหลือง - สายสีน้ำเงิน - สายสีเขียว) อีกทั้งยังสามารถเพิ่มศักยภาพการเดินทางของประชาชนในพื้นที่ฝั่งตะวันออกของกรุงเทพมหานคร ให้สามารถเข้าถึงโครงข่ายรถไฟฟ้าและการเดินทางภายในพื้นที่ของกรุงเทพมหานครได้อย่างสะดวก รวดเร็ว และปลอดภัยยิ่งขึ้น (2) โครงการถนนเลี่ยงเมืองสตูลฝั่งตะวันออก ตำบลคลองขุด ตำบลพิมาน อำเภอเมือง จังหวัดสตูล ขององค์การบริหารส่วนจังหวัดสตูล เพื่อให้เกิดความสะดวกปลอดภัยในการเดินทาง สร้างศักยภาพการพัฒนาให้กับจังหวัดทั้งด้านเศรษฐกิจและการท่องเที่ยว ลดปัญหาการจราจรติดขัดและลดอุบัติเหตุ (3) โครงการศึกษาออกแบบระบบขนส่งมวลชนโดยระบบราง อำเภอหาดใหญ่ จังหวัดสงขลา ขององค์การบริหารส่วนจังหวัดสงขลา เพื่อพัฒนาระบบขนส่งสาธารณะที่มีคุณภาพสูง รองรับการเติบโตของเมือง รวมทั้งเป็นการอำนวยความสะดวกในการเดินทางให้กับประชาชนและนักท่องเที่ยว ในเมืองหาดใหญ่ และแก้ไขปัญหาจราจรซึ่งเป็นปัญหาหลักของเมืองอย่างยั่งยืน และ (4) โครงการทางหลวงหมายเลข 203 (หล่มสัก - หล่มเก่า - เลย) ของกรมทางหลวง โดยมีแผนงานในการขยายช่องจราจรบนทางหลวงสายดังกล่าวให้เป็น 4 ช่องจราจร เพื่อลดอุบัติเหตุและเพิ่มความปลอดภัยในการเดินทาง รวมถึงสนับสนุนแผนการพัฒนาโครงข่ายต่าง ๆ ในพื้นที่ เพิ่มประสิทธิภาะในการเดินทาง ส่งเสริมการท่องเที่ยวในจังหวัดและพื้นที่ใกล้เคียง โดย รองนายกรัฐมนตรี ได้กล่าวเจ้าของโครงการต้องดำเนินตามมาตรการฯ ที่กำหนดในรายงานฯ อย่างเคร่งครัด พร้อมทั้งรับความเห็นของคณะกรรมการฯ ไปดำเนินการ และให้นำเสนอคณะรัฐมนตรีในขั้นตอนต่อไป
นอกจากนี้ ที่ประชุมยังได้เห็นชอบการปรับปรุงมาตรฐานควบคุมการระบายน้ำทิ้งจากท่าเทียบเรือประมงบางประเภท โดยปรับปรุงชื่อประกาศ คำนิยาม ชื่อพารามิเตอร์ รวมทั้งปรับปรุงวิธีการวิเคราะห์ วิธีการตรวจสอบ เพื่อให้เป็นไปตามมาตรฐานสากลและสอดคล้องกับมาตรฐานอื่น โดยการปรับปรุงนิยามตามกฎหมายว่าด้วยการประมง ซึ่งไม่รวมท่าเทียบเรือประมงพื้นบ้าน หรือท่าหลังบ้าน
-------------------------------------
กลุ่มประชาสัมพันธ์และเผยแพร่ สำนักโฆษก
วันจันทร์ที่ 25 มกราคม 2564
ย้ำ! ไม่ปิดกั้นเอกชน นำเข้าวัคซีนโควิด-19
...
อัพเดทข่าวการนำเข้าวัคซีนโควิด-19
นายกรัฐมนตรีมีนโยบายให้เอกชนนำเข้าได้
โดยต้องยื่นขอขึ้นทะเบียนวัคซีน กับ อย.
หรือสำนักงานคณะกรรมการอาหารและยาให้ถูกต้อง
.
วัคซีนที่จะขอนำเข้ามาใช้ในประเทศไทย
ต้องได้รับการประเมินจาก อย. ก่อนนำไปใช้จริง
ทั้งด้านคุณภาพ ความปลอดภัย และประสิทธิผล
.
โดย อย. พร้อมอำนวยความสะดวก
เพื่อให้สามารถอนุมัติวัคซีนได้โดยเร็วที่สุด
แต่จำเป็นต้องเข้มงวดเรื่องกฎเกณฑ์หรือการกำกับดูแล
เพราะเป็นผลิตภัณฑ์ที่เกี่ยวข้องกับชีวิตของประชาชน
.
สำหรับวัคซีนที่ อย. จะรับขึ้นทะเบียน
ถือเป็นวัคซีนที่ได้รับอนุญาตให้ใช้ในภาวะฉุกเฉิน
จึงต้องดำเนินการอย่างรอบคอบ
โดยกำกับติดตาม เฝ้าระวังความปลอดภัย
จากการใช้อย่างต่อเนื่อง
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอาทิตย์ที่ 10 มกราคม 2564
สธ. ขอประชาชนร่วมมือเข้มมาตรการป้องกันโควิด 19 คาดแนวโน้มผู้ติดเชื้อลดลงใน 2 สัปดาห์
กระทรวงสาธารณสุข เดินหน้าควบคุมโรคโควิด 19 ต่อเนื่อง เข้มทุกมาตรการคาดสิ้นเดือนมกราคมผู้ติดเชื้อรายใหม่ลดลงเหลือ 2 หลัก หากสถานการณ์ดีขึ้น สัปดาห์หน้าเตรียมพิจารณาผ่อนปรนมาตรการต่างๆ เพื่อช่วยลดผลกระทบทางเศรษฐกิจ ขอประชาชนเข้มป้องกันการติดเชื้อ ช่
กระทรวงสาธารณสุข เดินหน้าควบคุมโรคโควิด 19 ต่อเนื่อง เข้มทุกมาตรการคาดสิ้นเดือนมกราคมผู้ติดเชื้อรายใหม่ลดลงเหลือ 2 หลัก หากสถานการณ์ดีขึ้น สัปดาห์หน้าเตรียมพิจารณาผ่อนปรนมาตรการต่างๆ เพื่อช่วยลดผลกระทบทางเศรษฐกิจ ขอประชาชนเข้มป้องกันการติดเชื้อ ช่วยให้ผ่านสถานการณ์การระบาดจนกว่าจะถึงช่วงเริ่มฉีดวัคซีนโควิด 19 ปลายเดือนกุมภาพันธ์
วันนี้ (10 มกราคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นพ.เกียรติภูมิ วงศ์รจิต ปลัดกระทรวงสาธารณสุข แถลงข่าวสถานการณ์โรคโควิด 19 ประเทศไทย ว่า วันนี้ประเทศไทยมีผู้ติดเชื้อเพิ่มขึ้น 245 ราย ติดเชื้อสะสม 10,298 ราย แบ่งเป็นการติดเชื้อภายในประเทศ 8,157 ราย จำนวนนี้เป็นการคัดกรองเชิงรุก 2,791 ราย รักษาหายเพิ่มขึ้น 882 ราย ส่วนใหญ่มาจากสมุทรสาคร ทำให้รักษารวม 6,428 ราย ไม่มีเสียชีวิตเพิ่ม เสียชีวิตสะสมคงที่ 67 ราย อัตราเสียชีวิต 0.65% ถือว่าอยู่ในระดับที่ต่ำมาก ส่วนการระบาดระลอกใหม่ตั้งแต่วันที่ 15 ธันวาคม2563 ถึงปัจจุบัน มีผู้ติดเชื้อสะสม 6,061 ราย ยังอยู่ในโรงพยาบาล 1,811 ราย จำนวนนี้มีอาการหนักต้องใช้เครื่องช่วยหายใจ 6 ราย อยู่ที่โรงพยาบาลสนาม 1,678 ราย โรงพยาบาลเฉพาะสำหรับผู้ป่วยอาการน้อย 86 ราย รักษาหายแล้ว 2,479 ราย มีผู้เสียชีวิตรอบนี้รวม 7 ราย
นพ.เกียรติภูมิกล่าวว่า แนวโน้มผู้ป่วยยังเพิ่มขึ้นแต่ค่อนข้างคงตัว ยังพบผู้ติดเชื้อจากสมุทรสาคร ชลบุรี ระยอง กทม. ฯลฯ คาดว่าจะลดลงในอีก 2 สัปดาห์ถัดไป โดยรอบสัปดาห์ที่ผ่านมามีการติดเชื้อรายใหม่ใน 18 จังหวัด ส่วนในรอบ 7-14 วันที่ผ่านมาไม่มีผู้ติดเชื้อใน 20 จังหวัด ได้แก่ ลำปาง อุตรดิตถ์ สุโขทัย นครนายก มหาสารคาม หนองคาย อุบลราชธานี อำนาจเจริญ ระยอง ชัยภูมิ อุดรธานี กำแพงเพชร เพชรบูรณ์ ภูเก็ต สงขลา สตูล ตรัง นครสวรรค์ กระบี่ และนราธิวาส ทั้งนี้ ได้ตรวจคัดกรองเชิงรุกในแรงงานต่างด้าวป้องกันการพบปะกันจากการเกิดคลัสเตอร์ใหญ่ๆ ขึ้น โดยตรวจไปแล้ว 43,077 ราย พบติดเชื้อ 2,573 ราย ยังพบในเขตสุขภาพที่ 4 และเขตสุขภาพที่ 5 ส่วนเขตสุขภาพอื่นๆ ไม่พบผู้ติดเชื้อหรือพบน้อยมาก จึงยังไม่พบการแพร่ระบาดเป็นกลุ่มก้อนในชาวต่างชาติ
ทั้งนี้ กระทรวงสาธารณสุข ใช้มาตรการทางสังคมทำแนวกันชนไม่ให้การระบาดขึ้นไปยังภาคเหนือและภาคใต้ คาดว่าจะควบคุมการติดเชื้อได้ดีขึ้น โดยสิ้นเดือนมกราคมนี้จะให้จำนวนผู้ติดเชื้อรายใหม่เหลือ 2 หลักให้ได้ ทั้งนี้ประเทศไทยจะผ่านสถานการณ์การระบาดไปได้อีกครั้งได้นั้น ภาครัฐ เอกชน และประชาชนต้องร่วมมือกัน โดยประชาชนขอให้สวมหน้ากาก เว้นระยะห่าง ล้างมือ และสแกนไทยชนะ หากพบเห็นคนไม่คุ้นเคยมาหมู่บ้านให้แจ้ง อสม.ตรวจสอบและคัดกรอง
“มาตรการทางสังคม อาจทำให้เกิดผลกระทบต่อประชาชน สัปดาห์หน้าจะมีการพิจารณา ถ้าสถานการณ์ดีขึ้นตามลำดับ อาจมีการผ่อนปรนมาตรการต่างๆ ลงโดยเร็ว เพื่อลดผลกระทบทางเศรษฐกิจและประชาชน แต่ยังต้องขอให้ช่วยกันรักษาระเบียบวินัยไม่ให้เกิดการติดเชื้อใหญ่ขึ้นมาอีกครั้ง และทำได้ดีจนถึงปลายกุมภาพันธ์ที่จะมีวัคซีนโควิด 19 ก็จะผ่านโควิดไปด้วยกันได้อย่างสง่างาม” นพ.เกียรติภูมิกล่าว
**********************************10 มกราคม 2564
วันอาทิตย์ที่ 10 มกราคม 2564
นายกฯ ห่วงน้ำท่วมภาคใต้ สั่ง เร่งช่วยเหลือ ฟื้นฟู เยียวยา
นายกฯ ห่วงน้ำท่วมภาคใต้ สั่ง เร่งช่วยเหลือ ฟื้นฟู เยียวยา
เมื่อวันที่ 10 ม.ค. น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม ห่วงใยประชาชนในพื้นที่ภาคใต้ที่ประสบปัญหาอุทกภัย โดยได้สั่งการให้กระทรวงมหาดไทย กองทัพ และหน่วยงานที่เกี่ยวข้อง เร่งให้การช่วยเหลือประชาชน ทั้งในส่วนของการขนย้าย อพยพ เร่งระบายน้ำ การมอบสิ่งของเพื่อบรรเทาความเดือดร้อน รวมถึงจัดให้มีการประชาสัมพันธ์ ให้ประชาชนได้รับทราบสถานการณ์อุทกภัยอย่างต่อเนื่อง
น.ส.ไตรศุลี กล่าวว่า กรมป้องกันและบรรเทาสาธารณภัย(ปภ.) รายงานว่า อุทกภัยครั้งนี้กระทบประชาชนใน 4 จังหวัด ประกอบด้วย สงขลา ยะลา นราธิวาส และปัตตานี รวม 31 อำเภอ 171 ตำบล 908 หมู่บ้าน ประชาชนได้รับผลกระทบ 51,078 ครัวเรือน โดยนายกรัฐมนตรี กำชับหน่วยงานที่เกี่ยวข้องเข้าไปให้การช่วยเหลือ ซ่อมแซมบ้านเรือนประชาชน เตรียมความพร้อมสำรวจความเสียหาย เพื่อฟื้นฟูเยียวยาผลกระทบตามเกณฑ์ที่กระทรวงการคลัง กำหนด
"นายกฯ ฝากให้กำลังใจประชาชนที่กำลังเผชิญกับอุทกภัยในขณะนี้ โดยขอให้ผ่านสถานการณ์ไปได้โดยเร็ว ยืนยันรัฐบาลจะดูแลประชาชนอย่างดีที่สุด พร้อมกันนี้ ยังขอบคุณเจ้าหน้าที่ทุกภาคส่วน ทั้งฝ่ายปกครอง กองทัพ รวมทั้งอาสาสมัคร ที่ช่วยกันแก้ไขปัญหาความเดือดร้อนของประชาชนอย่างเข้มแข็ง โดยขอให้ทุกคนปฏิบัติหน้าที่ด้วยความระมัดระวัง เพื่อความปลอดภัยของประชาชนและตนเอง" น.ส.ไตรศุลี กล่าว
.........................................
กลุ่มประชาสัมพันธ์และเผยแพร่ สำนักโฆษก
วันอาทิตย์ที่ 10 มกราคม 2564
โฆษกรัฐบาล ชวนติดตาม นายกรัฐมนตรีในการมอบนโยบายจัดทำงบประมาณรายจ่ายประจำปีงบประมาณ 2565 เผยเป้าหมายการใช้จ่ายงบ ฯ 65 ฝ่าวิกฤตโควิด19 ขับเคลื่อนประเทศสู่การเติบโตอย่างยั่งยืน
โฆษกรัฐบาล ชวนติดตาม นายกรัฐมนตรีในการมอบนโยบายจัดทำงบประมาณรายจ่ายประจำปีงบประมาณ 2565 เผยเป้าหมายการใช้จ่ายงบ ฯ 65 ฝ่าวิกฤตโควิด19 ขับเคลื่อนประเทศสู่การเติบโตอย่างยั่งยืน
นายอนุชา บูรพชัยศรี โฆษกประจำสำนักนายกรัฐมนตรี เชิญชวนติดตามรายการพิเศษ "การมอบนโยบายจัดทำงบประมาณรายจ่ายประจำปีงบประมาณ 2565" โดยพลเอกประยุทธ์ จันทร์โอชานายกรัฐมนตรี จะกล่าวถึงแนวทางการจัดทำงบประมาณรายจ่ายประจำปีพ.ศ. 2565 ออกอากาศทางสถานีวิทยุโทรทัศน์แห่งประเทศไทย (NBT) และ Facebook : Live NBT2HD วันจันทร์ที่ 11 มกราคม 2564 เวลา 08.30-09.00 น. โดยมีนายเดชาภิวัฒน์ ณ สงขลา ผู้อำนวยการสำนักงบประมาณ ร่วมพูดคุย
ในรายการ นายกรัฐมนตรีไฮไลท์การใช้จ่ายงบประมาณต้องตอบโจทย์ภารกิจเร่งด่วน คือ -สร้างความเข้มแข็งเศรษฐกิจภายในประเทศ เช่น รักษาการจ้างงาน ช่วยเหลือ SMEs กระจายความเจริญลงไปในเมืองหลัก เมืองรอง และระดับพื้นที่ - ยกระดับขีดความสามารถของประเทศส่งเสริมอุตสาหกรรมและการบริการทางการแพทย์การท่องเที่ยว ยกระดับภาคการเกษตรอุตสาหกรรมอาหาร ยานยนต์ - พัฒนาศักยภาพและคุณภาพชีวิตของคน ทั้งการปรับทักษะ ส่งเสริมการเรียนรู้ พัฒนาระบบหลักประกันทางสังคมและความมั่นคงด้านสุขภาพ - เน้นปัจจัยในการพัฒนาประเทศ เช่น การพัฒนาโครงสร้างพื้นฐาน ปรับปรุงกฎหมาย พัฒนาภาครัฐดิจิทัล นวัตกรรม รวมทั้งส่งเสริมความร่วมมือของเครือข่ายภาคประชาสังคม  ทั้งนี้ นายกรัฐมนตรีได้วางนโยบายอย่างชัดเจนให้ทุกหน่วยงานคำนึงถึงการบริหารงบประมาณต้องคุ้มค่า มีประสิทธิภาพ สอดคล้องกับความจำเป็นกับสถานการณ์ในปัจจุบัน
โฆษกประจำสำนักนายกรัฐมนตรียังให้ความเชื่อมั่นว่า แม้จะจัดทำงบประมาณรายจ่ายประจำปี 65 วงเงิน​ 3,100,000 ล้านบาทแบบขาดดุล​ ซึ่งจำนวนขาดดุลเพิ่มขึ้นจากปี 64 อยู่ที่ 91,037.5 ล้านบาท แต่รัฐบาลยึดมั่นในวินัยและความมั่นคงทางการเงินการคลัง โดยงบประมาณขาดดุลจะนำมาขับเคลื่อนประเทศผ่านพ้นวิกฤตโควิด-19 และให้เศรษฐกิจไทยกลับมาเติบโตได้ปกติตามศักยภาพอย่างยั่งยืนต่อไป
...............................
กลุ่มประชาสัมพันธ์และเผยแพร่ สำนักโฆษก
วันอังคารที่ 26 มกราคม 2564
‘รมว.สุชาติ’ มอบ ‘ที่ปรึกษาฯ’ ลงเพชรบุรี เร่งติดตามตรวจโควิดเชิงรุกในสถานประกอบการ
รัฐมนตรีว่าการกระทรวงแรงงาน มอบหมายให้ ที่ปรึกษารัฐมนตรีว่าการกระทรวงแรงงาน ลงพื้นที่จังหวัดเพชรบุรี ติดตามความคืบหน้าการดำเนินการตรวจคัดกรองค้นหาเชื้อโควิด –19 เชิงรุกในสถานประกอบการ เข้าสู่กระบวนการรักษาตามขั้นตอนของกระทรวงสาธารณสุข
เมื่อวันที่ 26 มกราคม 2564นายสุชาติ ชมกลิ่น รัฐมนตรีว่าการกระทรวงแรงงานมอบหมายให้นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงานลงพื้นที่จังหวัดเพชรบุรีติดตามความคืบหน้าการดำเนินการตรวจคัดกรองโควิด -19 แก่แรงงานเชิงรุกในสถานประกอบการจังหวัดเพชรบุรี ตามนโยบายของรัฐมนตรีว่าการกระทรวงแรงงานณ โรงพยาบาลพระจอมเกล้า จังหวัดเพชรบุรี โดยที่ปรึกษารัฐมนตรีว่าการกระทรวงแรงงานกล่าวว่า รัฐบาลภายใต้การนำของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และกระทรวงแรงงานภายใต้การกำกับดูแลของ พล.อ.ประวิตร วงษ์สุวรรณ รองนายกรัฐมนตรี ได้มีความห่วงใยพี่น้องแรงงานและประชาชนทุกกลุ่ม และได้ดำเนินการตามมาตรการของรัฐบาลมาอย่างต่อเนื่อง ในส่วนของกระทรวงแรงงานท่านสุชาติ ชมกลิ่น ท่านรัฐมนตรีว่าการกระทรวงแรงงานได้มีนโยบายในการบูรณาการกับภาคส่วนที่เกี่ยวข้องในพื้นที่เพื่อทำงานเชิงรุกกับหน่วยงานที่เกี่ยวข้องทั้งทีมแพทย์และเจ้าหน้าที่สาธารณสุข โรงพยาบาลในเครือข่ายสำนักงานประกันสังคมในการเข้าไปยังสถานประกอบการ เพื่อตรวจคัดกรองให้ลูกจ้างที่เข้าข่ายกลุ่มเสี่ยงต่อการสัมผัสเชื้อได้เข้ารับการตรวจหาเชื้อโควิด-19 ให้แก่แรงงานในสถานประกอบการ โดยลูกจ้างที่เข้ารับการตรวจจะทราบผลภายใน 6-8 ชั่วโมง ซึ่งหากพบเชื้อจะต้องเข้าสู่กระบวนการดูแลรักษาตามที่กระทรวงสาธารณสุขกำหนดต่อไป
นางธิวัลรัตน์กล่าวต่อว่า ในวันนี้ดิฉันได้รับมอบหมายจากท่านสุชาติ ชมกลิ่น ท่านรัฐมนตรีว่าการกระทรวงแรงงาน ให้ลงพื้นที่จังหวัดเพชรบุรีมาติดตามความคืบหน้าการดำเนินการตรวจคัดกรองโควิด -19 แก่แรงงานเชิงรุกในสถานประกอบการ ณ โรงพยาบาลพระจอมเกล้า จังหวัดเพชรบุรี โดยได้รับความร่วมมือเป็นอย่างดีจากผู้ประกอบการและแรงงานในสถานประกอบการ ซึ่งถือเป็นการบูรณาการทำงานร่วมกันระหว่างสำนักงานประกันสังคมจังหวัดเพชรบุรี และโรงพยาบาลในเครือข่าย ทั้งนี้ มาตรการต่างๆ ที่เจ้าหน้าที่ปฏิบัติสอดรับกับมาตรการของ ศบค. กระทรวงสาธารณสุข และคณะกรรมการโรคติดต่อจังหวัดกำหนด ซึ่งหากควบคุมสถานการณ์ในจังหวัดได้เร็วก็จะสามารถควบคุมการแพร่ระบาดได้ดียิ่งขึ้น
วันอังคารที่ 26 มกราคม 2564
การประชุมคณะกรรมการขับเคลื่อนการนำยางพารามาใช้เพื่อปรับปรุงเพิ่มความปลอดภัยทางถนน ครั้งที่ 1/2564
การประชุมคณะกรรมการขับเคลื่อนการนำยางพารามาใช้เพื่อปรับปรุงเพิ่มความปลอดภัยทางถนน ครั้งที่ 1/2564
นายอำพันธุ์ เวฬุตันติ รองปลัดกระทรวงเกษตรและสหกรณ์ เข้าร่วมประชุมคณะกรรมการขับเคลื่อนการนำยางพารามาใช้เพื่อปรับปรุงเพิ่มความปลอดภัยทางถนน ครั้งที่ 1/2564 ณ ห้องประชุมกระทรวงคมนาคม โดยมีนายชยธรรม์ พรหมศร ปลัดกระทรวงคมนาคม เป็นประธาน และมีอธิบดีกรมทางหลวง อธิบดีกรมทางหลวงชนบท และผู้แทนอธิบดีกรมส่งเสริมสหกรณ์ เข้าร่วม เพื่อขับเคลื่อน ติดตาม และเร่งรัดการดำเนินงานโครงการ รวมถึงพิจารณาการกำหนดคุณลักษณะ (Specification) ราคากลาง การตรวจสอบและรับรองโรงงานผลิตแผ่นยางธรรมชาติครอบกำแพงคอนกรีต (RFB) และหลักนำทางยางธรรมชาติ (RGP) ให้เป็นไปตามหลักวิชาการ และมาตรฐานของโครงการต่อไป
วันอังคารที่ 26 มกราคม 2564
การประชุมคณะกรรมการสวัสดิการสำนักงานปลัดกระทรวงอุตสาหกรรม ครั้งที่ 1/2564
ปลัดกอบชัย เป็นประธานการประชุมคณะกรรมการสวัสดิการสำนักงานปลัดกระทรวงอุตสาหกรรม ครั้งที่ 1/2564
วันนี้ (26 มกราคม 2564) เวลา 10.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการสวัสดิการสำนักงานปลัดกระทรวงอุตสาหกรรม ครั้งที่ 1/2564  ซึ่งที่ประชุมได้รับทราบรายงานสถานการณ์เงินกองทุนสวัสดิการฯ การบริหารจัดการการใช้พื้นที่ราชพัสดุเพื่อจัดสวัสดิการเชิงธุรกิจ รวมถึงมาตรการการเยียวยาผู้ประกอบการร้านค้าภายในกระทรวงอุตสาหกรรม เนื่องจากได้รับผลกระทบวิกฤตการณ์โควิด-19 โดยมี นางวรวรรณ ชิตอรุณ รองปลัดกระทรวงอุตสาหกรรม คณะกรรมการจากส่วนกลางและส่วนภูมิภาคเข้าร่วมประชุม โดยในส่วนภูมิภาคได้มีการประชุมผ่านระบบ Video Conference
ณ ห้องประชุมชุณหะวัณ อาคารสำนักงานปลัดกระทรวงอุตสาหกรรม
วันอังคารที่ 26 มกราคม 2564
สธ.เปิด รพ.ราชวิถี 2 รองรับผู้ติดเชื้อโควิด 19 จากกรุงเทพและปริมณฑล
กระทรวงสาธารณสุข เปิดโรงพยาบาลราชวิถี 2 รังสิต ขนาด 120 เตียง รองรับผู้ติดเชื้อโควิด จากพื้นที่กรุงเทพมหานครและปริมณฑล รวมทั้งเป็นที่พักสำหรับบุคลากรทางการแพทย์ที่มีความเสี่ยงจากการปฏิบัติงานดูแลผู้ติดเชื้อโควิด 19
กระทรวงสาธารณสุข เปิดโรงพยาบาลราชวิถี 2 รังสิต ขนาด 120 เตียง รองรับผู้ติดเชื้อโควิด จากพื้นที่กรุงเทพมหานครและปริมณฑล รวมทั้งเป็นที่พักสำหรับบุคลากรทางการแพทย์ที่มีความเสี่ยงจากการปฏิบัติงานดูแลผู้ติดเชื้อโควิด 19
วันนี้ (26 มกราคม 2564) ที่โรงพยาบาลราชวิถี 2 อ.ธัญบุรี จ.ปทุมธานี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ให้สัมภาษณ์ว่า ในวันนี้ได้ลงพื้นที่ติดตามการเตรียมความพร้อมรองรับผู้ติดเชื้อโควิด 19ของโรงพยาบาลราชวิถี 2 ซึ่งขณะนี้เปิดให้บริการเฉพาะแผนกผู้ป่วยนอก ตั้งแต่วันที่ 9 ธันวาคม 2563 เนื่องจากอยู่ระหว่างการก่อสร้างหอผู้ป่วยเพิ่มเติม รองรับประชาชนพื้นที่กรุงเทพมหานครโซนเหนือ เน้นเป็นศูนย์อุบัติเหตุฉุกเฉินช่วยลดความแออัดจากโรงพยาบาลราชวิถีและโรงพยาบาลใกล้เคียงใน จ.ปทุมธานี ซึ่งจากสถานการณ์การแพร่ระบาดของโรคโควิด 19 ในระลอกใหม่นี้ พบผู้ติดเชื้อจำนวนมากในกลุ่มแรงงานต่างด้าวในเขตสุขภาพที่ 4โดยเฉพาะที่ จ.สมุทรสาคร กระทรวงสาธารณสุขจึงมีนโยบายให้โรงพยาบาลราชวิถี 2 ทำหน้าที่รองรับผู้ติดเชื้อโควิด 19 อีกแห่งหนึ่ง
ดร.สาธิต กล่าวต่อว่า โดยโรงพยาบาลราชวิถี 2 แบ่งพื้นที่การให้บริการเพื่อรองรับผู้ติดเชื้อโควิด 19ที่อาการไม่รุนแรง รวมทั้งจัดให้เป็นที่พักสำหรับบุคลากรที่มีความเสี่ยงสูงจากการปฏิบัติงานดูแลผู้ติดเชื้อ รวมรองรับได้ 120 เตียง รับการส่งต่อจากโรงพยาบาลราชวิถี จังหวัดในเขตสุขภาพที่ 4 และจังหวัดสมุทรสาคร เพิ่มเติมจากโรงพยาบาลสนามของโรงพยาบาลธรรมศาสตร์เฉลิมพระเกียรติ เพื่อลดความแออัดจากโรงพยาบาลอื่น
“ขณะนี้สถานการณ์การแพร่ระบาดโควิด 19 ในประเทศ เริ่มคงที่ หลายจังหวัดไม่พบผู้ติดเชื้อรายใหม่เป็นเวลามากกว่า 2 สัปดาห์ ส่วนที่ภาคตะวันออก เช่น จ.ระยอง จันทบุรี ตราด ชลบุรี ได้ดำเนินการเชิงรุกคัดกรองนำผู้ติดเชื้อเข้าสู่ระบบการรักษา ระบบควบคุมป้องกันโรค โดยมีโรงพยาบาลสนามรองรับถึง 3,000 เตียง ขณะนี้ ผู้ติดเชื้อกลับบ้านหมดแล้ว แต่ยังเตรียมพร้อมหากพบผู้ติดเชื้ออีก อย่างไรก็ตามหากสถานการณ์ดีขึ้น ได้เตรียมเสนอ ศบค.เพื่อพิจารณาผ่อนคลาย ให้ประชาชนกลับมาใช้ชีวิตได้ปกติ เศรษฐกิจเดินหน้าต่อไปได้” ดร.สาธิตกล่าว
******************************** 26 มกราคม 2564
วันอังคารที่ 26 มกราคม 2564
คณบดีคณะแพทยศาสตร์ศิริราชพยาบาล เชิญชวนฉีดวัคซีนโควิด 19 เพื่อช่วยชาติ
คณบดีคณะแพทยศาสตร์ศิริราชพยาบาล ให้ความมั่นใจวัคซีนที่นำเข้าสำหรับคนไทยมีความปลอดภัยผลิตจากเทคโนโลยีที่รู้จักมานาน มีประสิทธิภาพในการป้องกันโรค ลดการเจ็บป่วยรุนแรงและการเสียชีวิต เชิญชวนคนไทยโดยเฉพาะกลุ่มเสี่ยงฉีดวัคซีนเพื่อช่วยชาติ ร่วมกับการป้อ
คณบดีคณะแพทยศาสตร์ศิริราชพยาบาล ให้ความมั่นใจวัคซีนที่นำเข้าสำหรับคนไทยมีความปลอดภัยผลิตจากเทคโนโลยีที่รู้จักมานานมีประสิทธิภาพในการป้องกันโรค ลดการเจ็บป่วยรุนแรงและการเสียชีวิต เชิญชวนคนไทยโดยเฉพาะกลุ่มเสี่ยงฉีดวัคซีนเพื่อช่วยชาติ ร่วมกับการป้องกันตนเอง ให้เชื้อไวรัสโควิด 19 หายไปจากประเทศ
บ่ายวันนี้ (26 มกราคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา2019กระทรวงสาธารณสุข จ.นนทบุรี ศ.ดร.นพ.ประสิทธิ์ วัฒนาภาคณบดีคณะแพทยศาสตร์ศิริราชพยาบาลแถลงข่าวเรื่อง “วัคซีนที่คนไทยต้องรู้” ว่า การเกิดภูมิคุ้มกันโรคมาจาก 2 วิธี คือการเกิดภูมิคุ้มกันตามธรรมชาติจากการติดเชื้อไวรัสโควิด 19ในคนจำนวนหนึ่งที่ไม่ได้ป้องกันตนเอง ซึ่งบางคนอาจมีความเสี่ยงเกิดอาการรุนแรงและเสียชีวิต และการสร้างภูมิคุ้มกันจากการได้รับวัคซีนเพื่อลดการเจ็บป่วยรุนแรงและการเสียชีวิต ทั้งนี้ หากประชาชนในประเทศเกิดภูมิคุ้มกันจากทั้ง 2 วิธี ได้ครอบคลุมร้อยละ 60 – 70 ของประชากร ร่วมกับทุกคนยังคงมาตรการป้องกันตนเองโดยการสวมหน้ากาก ล้างมือ เว้นระยะห่าง ก็จะทำให้ไวรัสโควิด 19 ไม่สามารถเข้าสู่ร่างกายคนได้ ไม่สามารถมีชีวิตอยู่ในสิ่งแวดล้อมได้นาน และจะสลายตัวไปในที่สุด
ศ.ดร.นพ.ประสิทธิ์กล่าวต่อว่า สำหรับวัคซีนป้องกันโรคโควิด 19 ขณะนี้ ทั่วโลกมีวัคซีนที่ผ่านการทดสอบระยะที่ 3แล้วจำนวน 20 บริษัท พบว่า มีประสิทธิภาพป้องกันโรคได้และมีความปลอดภัย เช่นของประเทศสหรัฐอเมริกาที่ใช้เทคโนโลยีmRNAซึ่งเป็นเทคโนโลยีใหม่ มีประสิทธิผลสูงร้อยละ 95 แต่มีรายงานพบเกิดผลข้างเคียงส่วนประเทศไทยได้เลือกวัคซีนจาก 2 บริษัทที่เป็นเทคโนโลยีที่คุ้นเคยมานาน คือบริษัทแอสตร้าเซนเนก้าที่ใช้ไวรัสที่ไม่ก่อโรคในคน นำมาใส่พันธุกรรมที่สร้างโปรตีนที่ทำให้เกิดการแพร่ระบาดของของไวรัสโคโรนา 2019เมื่อไวรัสเข้าสู่ร่างกาย ร่างกายจะจดจำว่าเป็นสิ่งแปลกปลอม สร้างภูมิต้านทานต่อเชื้อโรคนี้ เมื่อได้รับเชื้อไวรัสโควิด 19อีกครั้ง จะจำได้และกำจัดออกจากร่างกาย เมื่อฉีด 2 เข็มจะมีประสิทธิผลในการป้องกันโรคร้อยละ 90 และวัคซีนของบริษัทซิโนแวคซึ่งใช้เทคโนโลยีนำเชื้อไวรัสโควิด 19 มาทำให้อ่อนแรง ไม่ก่อให้เกิดโรค แต่จะกระตุ้นให้ร่างกายเกิดภูมิคุ้มกันโรค มีประสิทธิภาพกว่าร้อยละ 50 ซึ่งเป็นเทคโนโลยีที่เราใช้มานาน ใช้ในการผลิตวัคซีนป้องกันโรคไข้หวัดใหญ่ ซึ่งเพียงพอที่เมื่อติดเชื้อจะช่วยให้อาการไม่รุนแรงและไม่เสียชีวิต ทำให้มั่นใจในเรื่องความปลอดภัย ไม่จำเป็นต้องใช้วัคซีนที่มีประสิทธิภาพถึงร้อยละ 90
“ขณะนี้ ประชาชนบางส่วนกลัวจะเสียชีวิตจากการฉีดวัคซีน ขอให้มั่นใจว่า หลักในการเลือกวัคซีนสำหรับคนไทย ยึดหลักความปลอดภัยเป็นอันดับหนึ่ง ควบคู่กับประสิทธิภาพในการป้องกันโรค จึงขอเชิญชวนให้มารับการฉีดวัคซีนเพื่อช่วยชาติโดยเฉพาะในประชาชนที่เป็นกลุ่มเป้าหมายการฉีดครั้งนี้ เพื่อให้เกิดภูมิคุ้มกันในคนไทยมากที่สุด ร่วมกับการป้องกันตนเอง เชื้อโควิด 19 ก็จะหมดไปจากประเทศไทย” ศ.ดร.นพ.ประสิทธิ์กล่าว
*** ข้อมูลเพิ่มเติม 1. ฉีดวัคซีนช่วยชาติ 2.เหตุผลในการเลือกเทคโนโลยีวัคซีนโควิด 19 เพื่อคนไทย
******************************** 26 มกราคม 2564
วันอังคารที่ 26 มกราคม 2564
ไฟเขียว! ลดเงินสมทบ เยียวยาผู้ประกันตน สู้ภัยโควิด
...
ผู้ประกันตนที่อยู่ในระบบประกันสังคม ฟังทางนี้
ครม. มีมติเห็นชอบปรับลดอัตราเงินสมทบกองทุนประกันสังคม
เพื่อบรรเทาความเดือดร้อนของผู้ประกันตนและนายจ้าง
ที่ได้รับผลกระทบจากการแพร่ระบาดของโรคโควิด-19 ระลอกใหม่
.
โดยปรับลดเงินสมทบฝ่ายผู้ประกันตนตาม ม.33
จากเดิมที่จ่าย 3% หรือ ส่งสมทบสูงสุด 450 บาท/เดือน
ลดลงเหลือ 0.5% หรือ ส่งสมทบสูงสุด 75 บาท/เดือน
เป็นเวลา 2 เดือน ตั้งเดือน ก.พ. – มี.ค. 64
.
สำหรับนายจ้าง ยังคงส่งเงินสมทบร้อยละ 3
หรือส่งเงินสมทบสูงสุด 450 บาท/เดือน จนถึงเดือนมี.ค. 64
.
ส่วนผู้ประกันกันตนภาคสมัครใจตาม ม.39
จากเดิมต้องส่งเงินสมทบ 432 บาท/เดือน
จะจ่ายลดลงเหลือ 38 บาท/เดือน
.
การลดส่งเงินสมทบนี้
จะช่วยลดภาระค่าใช้จ่ายให้นายจ้างและผู้ประกันตน
ซึ่งคาดว่าจะมีเงินใช้จ่ายหมุนเวียนในระบบเศรษฐกิจ
ช่วงเดือนม.ค. – มี.ค. 64 รวมกว่า 23,119 ล้านบาท
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอังคารที่ 26 มกราคม 2564
เพิ่มยาตัวใหม่ ให้ผู้ป่วยไวรัสตับอักเสบซี
...
ข่าวดีสำหรับผู้ป่วยไวรัสตับอักเสบซี
ที่ใช้สิทธิหลักประกันสุขภาพแห่งชาติ หรือบัตรทอง
เพราะปีนี้กองทุนบัตรทองได้บรรจุ
“ยารักษาไวรัสตับอักเสบซีทุกสายพันธุ์"
เข้ารายการบัญชียาหลักแห่งชาติแล้ว
.
ยาดังกล่าวผสมโซฟอสบูเวียร์/เวลพาทาสเวียร์
ออกฤทธิ์โดยตรงในการยับยั้ง
ไวรัสตับอักเสบซีทุกสายพันธ์
.
มีประสิทธิผลการรักษาที่ดี และประหยัดค่าใช้จ่าย
เมื่อเปรียบเทียบกับการรักษาในรูปแบบเดิม
.
ประชาชน 2 กลุ่มหลักที่ได้รับสิทธิประโยชน์
1. ทุกคนที่เคยตรวจพบว่าติดเชื้อ
ไวรัสตับอักเสบซี และยังไม่ได้รับการรักษา
.
2. กลุ่มเสี่ยง ในผู้ติดเชื้อเอชไอวี
และผู้ใช้สารเสพติดด้วยวิธีฉีด
ที่ยังไม่เคยตรวจคัดกรองมาก่อน
.
โดยสามารถไปติดต่อได้ที่โรงพยาบาลใกล้บ้าน
เพื่อขอรับการตรวจคัดกรองตามขั้นตอน
หากรู้ว่าติดเชื้อไวรัสตับอักเสบซี
จะนำเข้าสู่กระบวนการรักษาทันที
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอังคารที่ 26 มกราคม 2564
ลูกค้ามั่นใจ! ชวนร้านออนไลน์ขอ DBD Registered
...
ทุกวันนี้การซื้อของออนไลน์บูมขึ้นอย่างต่อเนื่อง
โดยเฉพาะช่วงโควิด-19 ที่คนมักสั่งสินค้าจากที่บ้าน
ถือเป็นยุคทองของการค้าขายออนไลน์
.
ร้านค้าออนไลน์จึงต้องสร้างความเชื่อมั่นให้ลูกค้า
ว่าเป็นร้านที่มีตัวตนจริง สามารถตรวจสอบได้
.
ขอแนะนำเครื่องหมาย DBD Registered
ที่รับรองโดยความน่าเชื่อถือโดยกระทรวงพาณิชย์
เป็นสัญลักษณ์ที่การันตีว่าร้านค้าไหน
ผ่านการตรวจสอบตัวตนผู้ขายจากภาครัฐแล้ว
.
จึงขอเชิญชวนพ่อค้าแม่ค้าออนไลน์
เข้าไปศึกษารายละเอียดของการรับรอง
หรือลงทะเบียนขอรับเครื่องหมาย DBD Registered
ที่เว็บไซต์www.trustmarkthai.comได้ฟรี
.
เพื่อสร้างความมั่นใจให้ลูกค้า
และเพิ่มโอกาสการขายสินค้าให้มากขึ้น
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอังคารที่ 26 มกราคม 2564
รมว.วธ.เป็นประธานการประชุมคณะกรรมการพัฒนาสื่อปลอดภัยและสร้างสรรค์แห่งชาติ ครั้งที่ 1/2564
รมว.วธ.เป็นประธานการประชุมคณะกรรมการพัฒนาสื่อปลอดภัยและสร้างสรรค์แห่งชาติ ครั้งที่ 1/2564
วันที่ ๒๖ มกราคม ๒๕๖๔ เวลา ๑๔.๐๐ น. นายวิษณุ เครืองาม รองนายกรัฐมนตรี มอบหมายให้นายอิทธิพล คุณปลื้ม รัฐมนตรีว่าการกระทรวงวัฒนธรรมเป็นประธานการประชุมคณะกรรมการพัฒนาสื่อปลอดภัยและสร้างสรรค์แห่งชาติ ครั้งที่ 1/2564 โดยมี นางยุพา ทวีวัฒนะกิจบวร ปลัดกระทรวงวัฒนธรรม นายธนกร ศรีสุขใส ผู้จัดการกองทุนพัฒนาสื่อปลอดภัยและสร้างสรรค์ ผู้บริหารกระทรวงวัฒนธรรม กรรมการผู้ทรงคุณวุฒิ และผู้แทนหน่วยงานที่เกี่ยวข้อง เข้าร่วมประชุม ณ ห้องประชุม ๓๐๑ ชั้น ๓ ตึกบัญชาการ ๑ ทำเนียบรัฐบาล
วันอังคารที่ 26 มกราคม 2564
เชิญชวนร่วม พม. “ปันสุข สู่ชุมชน” 28 จังหวัด พื้นที่ควบคุมสูงสุด
เชิญชวนร่วม พม. “ปันสุข สู่ชุมชน” 28 จังหวัด พื้นที่ควบคุมสูงสุด
วันนี้ (26 ม.ค. 64) เวลา 11.00 น. ที่กระทรวงการพัฒนาสังคมและความมั่นคงของมนุษย์ (พม.) สะพานขาว กรุงเทพฯนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า จากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ระลอกใหม่ ได้ส่งผลกระทบต่อประชาชนในวงกว้างทั่วประเทศรวมถึงกลุ่มเปราะบางของกระทรวง พม. ได้แก่ เด็ก เยาวชน ผู้สูงอายุ คนพิการ คนไร้บ้าน และผู้ด้อยโอกาส รวมทั้ง ผู้มีรายได้น้อย โดยเฉพาะในพื้นที่ควบคุมสูงสุด 28 จังหวัด ตามคำสั่งศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด - 19) ทำให้มีความยากลำบากอย่างยิ่งในการดำเนินชีวิต ซึ่งจำเป็นต้องให้การช่วยเหลืออย่างเข้าถึง ทั้งนี้ กระทรวง พม. จึงได้ดำเนินโครงการ พม. Mobile “ปันสุข สู่ชุมชน” ไม่ว่าคุณจะอยู่ที่ไหน พม. จะตามไปเยี่ยม ด้วยการจัดรถ Mobile นำเครื่องอุปโภคบริโภคที่จำเป็น รวมทั้งหน้ากากอนามัยและเจลแอลกอฮอล์ล้างมือป้องกันโรคโควิด-19 ลงพื้นที่เข้าไปให้กับชุมชนที่มีกลุ่มเปราะบางของกระทรวง พม.
นางพัชรี กล่าวเพิ่มเติมว่า ทั้งนี้ ขอเชิญชวนร่วมบริจาคเงินและสิ่งของ เพื่อช่วยเหลือกลุ่มเปราะบางที่ประสบปัญหา
ความเดือดร้อนและอยู่ในภาวะยากลำบากจากโรคโควิด-19 ที่ศูนย์รับบริจาคกระทรวง พม. โทร. 0 2659 6476 หรือติดต่อศูนย์ช่วยเหลือสังคม สายด่วน พม. โทร. 1300 บริการฟรี 24 ชั่วโมง
วันอังคารที่ 26 มกราคม 2564
สธ.รุกควบคุมโควิด 19 สมุทรสาคร ลดการติดเชื้อในโรงงาน เรียกคืนพื้นที่สีเขียว
ปลัดกระทรวงสาธารณสุขติดตามสถานการณ์โรคโควิด 19 จ.สมุทรสาคร รุกเปลี่ยนพื้นที่สีเหลืองตรวจพบโรงงานมีอัตราติดเชื้อน้อยกว่า 10% ให้กลับมาเป็นพื้นที่สีเขียว โดยเฉพาะอ้อมน้อย กระทุ่มแบน พบติดเชื้อรวมเพียง 3 โรงงาน โดยออกมาตรการเพิ่มประสิทธิภาพการควบคุมโ
ปลัดกระทรวงสาธารณสุขติดตามสถานการณ์โรคโควิด 19 จ.สมุทรสาคร รุกเปลี่ยนพื้นที่สีเหลืองตรวจพบโรงงานมีอัตราติดเชื้อน้อยกว่า 10% ให้กลับมาเป็นพื้นที่สีเขียว โดยเฉพาะอ้อมน้อย กระทุ่มแบน พบติดเชื้อรวมเพียง 3 โรงงาน โดยออกมาตรการเพิ่มประสิทธิภาพการควบคุมโรค เพื่อลดการติดเชื้อในโรงงาน
วันนี้ (26 มกราคม 2564) ที่สำนักงานสาธารณสุขจังหวัดสมุทรสาคร นพ.เกียรติภูมิ วงศ์รจิต ปลัดกระทรวงสาธารณสุข ลงพื้นที่ประชุมติดตามความคืบหน้าสถานการณ์โรคโควิด 19 ใน จ.สมุทรสาคร และให้สัมภาษณ์ว่า ขณะนี้ได้ระดมทีมปูพรมตรวจคัดกรองเชิงรุกโรงงานใน จ.สมุทรสาคร เพื่อค้นหาและแยกผู้ติดเชื้อเข้าสู่ระบบการรักษา พบ 70 กว่าโรงงานที่มีการติดเชื้อ ส่วนใหญ่เป็นโรงงานขนาดกลางและขนาดเล็กที่มีอัตราการติดเชื้อน้อยกว่าร้อยละ 10 ถือเป็นพื้นที่สีเหลือง ส่วนโรงงานขนาดใหญ่มักมีการติดเชื้อมากกว่าร้อยละ 10 ถือเป็นพื้นที่สีแดง พบประมาณเกือบ 10 โรงงาน อยู่ในพื้นที่ อ.เมืองเป็นหลัก แนวทางการดำเนินงานควบคุมโรคคือ พยายามให้ทุกพื้นที่มีผู้ติดเชื้อน้อยลง เป็นพื้นที่สีเขียวคือโรงงานไม่มีการติดเชื้อกลับมาให้มากที่สุด โดยเฉพาะพื้นที่สีเหลืองที่มีอัตราการติดเชื้อน้อย ซึ่งบางพื้นที่มีโรงงานติดเชื้อเพียงไม่กี่แห่ง เช่น อ.อ้อมน้อย มีโรงงานติดเชื้อ 2 แห่ง หรือ อ.กระทุ่มแบนที่มีโรงงานติดเชื้อ 1 แห่ง เป็นต้น
ทั้งนี้ ปัจจัยหลักที่ทำให้เกิดการติดเชื้อภายในโรงงาน เนื่องจากมีการอยู่อย่างแออัด และรูปแบบการทำงานที่เอื้อให้เกิดการสัมผัสอย่างใกล้ชิด ทำให้ผู้สัมผัสเสี่ยงสูงเมื่อติดเชื้อจึงมีโอกาสแพร่เชื้อต่อได้ ในที่ประชุมจึงได้นำเสนอข้อมูลต่างๆ เพื่อนำไปประชุมหารือในการกำหนดมาตรการให้การควบคุมป้องกันโรคมีประสิทธิภาพยิ่งขึ้นต่อไป
นพ.เกียรติภูมิกล่าวต่อว่า สำหรับการบริหารจัดการวัคซีนโควิด 19 ที่จะนำเข้ามาล็อตแรกนั้น จังหวัดสมุทรสาครถือเป็นพื้นที่เสี่ยงที่จะมีการให้วัคซีนในกลุ่มเสี่ยงก่อน ทั้งบุคลากรทางการแพทย์และสาธารณสุข ผู้ปฏิบัติงานด่านหน้า ผู้สูงอายุ และผู้มีโรคประจำตัว เพื่อลดอาการรุนแรงและการเสียชีวิต
******************************* 26 มกราคม 2564
****************************
วันอังคารที่ 26 มกราคม 2564
รองปลัดฯ อำพันธุ์ เข้าร่วมการประชุมคณะกรรมการบริษัทอ้อยและน้ำตาลไทย จำกัด
รองปลัดฯ อำพันธุ์ เข้าร่วมการประชุมคณะกรรมการบริษัทอ้อยและน้ำตาลไทย จำกัด
นายอำพันธุ์ เวฬุตันติ รองปลัดกระทรวงเกษตรและสหกรณ์ เข้าร่วมประชุมคณะกรรมการบริษัท อ้อยและน้ำตาลไทย จำกัด ครั้งที่ 1/2564 ห้องประชุมสำนักงานปลัดกระทรวงอุตสาหกรรม โดยมีนายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธาน ซึ่งที่ประชุมฯได้รับทราบรายงานการส่งออกน้ำตาลของไทย เดือนมกราคม - ธันวาคม 2563 รายงานสรุปผลการทำราคาน้ำตาลทรายดิบส่งมอบให้อนท. ฤดูการผลิตปี 2563/2564 แนวโน้มราคาน้ำตาลทรายดิบ (Sugar#11) ภาวะตลาดเงินดอลล่าห์สหรัฐฯ ประกอบกับพิจารณาหารือในหลายประเด็น เช่น การดำเนินการรับซื้อและจำหน่ายน้ำตาลทรายของกลางจากกรมศุลกากร เวียดนามประกาศเปิดการไต่สวนตอบโต้การทุ่มตลาด (Anti-Dumping : AD) ภาษีตอบโต้การอุดหนุน (Countervailing Duty : CVD) น้ำตาลทรายที่นำเข้าจากไทย และการดำเนินงานของบริษัทอ้อยและน้ำตาลไทย จำกัด เป็นต้น
วันอังคารที่ 26 มกราคม 2564
มาตรการด้านภาษีและค่าธรรมเนียมเพื่อบรรเทาผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (COVID–19) ในปี 2564
เมื่อวันที่ 26 มกราคม 2564 คณะรัฐมนตรีได้มีมติเห็นชอบมาตรการด้านภาษีและค่าธรรมเนียมเพื่อบรรเทาผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (COVID–19) ในปี 2564
นายอาคม เติมพิทยาไพสิฐ รัฐมนตรีว่าการกระทรวงการคลัง เปิดเผยว่า เมื่อวันที่ 26 มกราคม 2564 คณะรัฐมนตรีได้มีมติเห็นชอบมาตรการด้านภาษีและค่าธรรมเนียมเพื่อบรรเทาผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (COVID–19) ในปี 2564 จำนวน 3 เรื่อง โดยมีสาระสำคัญ ดังนี้
1. มาตรการลดภาษีที่ดินและสิ่งปลูกสร้าง (มาตรการลดภาษีที่ดินฯ) มีวัตถุประสงค์เพื่อบรรเทาผลกระทบด้านเศรษฐกิจและสังคมต่อประชาชนและผู้ประกอบการที่เป็นผู้เสียภาษีที่ดินและสิ่งปลูกสร้าง เนื่องจากไม่สามารถประกอบกิจกรรมทางเศรษฐกิจได้ตามปกติ อันเนื่องมาจากผลกระทบจากการแพร่ระบาดของ COVID - 19 โดยให้ลดภาษีในอัตราร้อยละ 90 ของจำนวนภาษีที่คำนวณได้สำหรับการจัดเก็บภาษีของปีภาษี พ.ศ. 2564
2. มาตรการลดค่าธรรมเนียมจดทะเบียนสิทธิและนิติกรรมสำหรับที่อยู่อาศัย (มาตรการลดค่าธรรมเนียมฯ) มีวัตถุประสงค์เพื่อสนับสนุนและบรรเทาภาระให้แก่ประชาชนที่ต้องการซื้อที่อยู่อาศัยใหม่เป็นของตนเอง รวมถึงช่วยรักษาระดับกิจกรรมทางเศรษฐกิจในภาคอสังหาริมทรัพย์ซึ่งเชื่อมโยงกับการจ้างงานและธุรกิจที่เกี่ยวเนื่องกับภาคอสังหาริมทรัพย์ในสถานการณ์การแพร่ระบาดของ COVID–19 โดยลดค่าธรรมเนียมการโอนจากร้อยละ 2 ลงเหลือร้อยละ 0.01 และลดค่าธรรมเนียมการจำนองจากร้อยละ 1 ลงเหลือร้อยละ 0.01 (เฉพาะการโอนและจดจำนองในคราวเดียวกัน) สำหรับที่อยู่อาศัยใหม่ ราคาไม่เกิน 3 ล้านบาทต่อหน่วย ซึ่งครอบคลุมบ้านเดี่ยว บ้านแฝด บ้านแถว อาคารพาณิชย์ และห้องชุด ที่ซื้อจากผู้ประกอบการ ตั้งแต่วันถัดจากวันที่ลงประกาศกระทรวงมหาดไทยในราชกิจจานุเบกษาถึงวันที่ 31 ธันวาคม 2564
3. การขยายกำหนดเวลาการยื่นแบบแสดงรายการและชำระภาษีเงินได้บุคคลธรรมดา ภาษีเงินได้ หัก ณ ที่จ่าย และภาษีมูลค่าเพิ่ม (การขยายเวลายื่นแบบฯ) มีวัตถุประสงค์เพื่อบรรเทาภาระภาษีให้แก่ผู้มีเงินได้และผู้ประกอบการในสถานการณ์การแพร่ระบาดของ COVID-19 ซึ่งจะทำให้ผู้มีเงินได้และผู้ประกอบการมีสภาพคล่องเพิ่มขึ้นโดยสรุปรายละเอียดมาตรการได้ ดังนี้
3.1 ขยายเวลาการยื่นและชำระภาษีเงินได้บุคคลธรรมดา 3 เดือน จากเดิมภายในวันที่ 31 มีนาคม 2564 เป็น 30 มิถุนายน 2564 เฉพาะการยื่นแบบ e-filing
3.2 ขยายเวลาการยื่นแบบแสดงรายการ และการนำส่งหรือชำระภาษีเงินได้หัก ณ ที่จ่าย และภาษีมูลค่าเพิ่มสำหรับภาษีของเดือนมกราคม – พฤษภาคม 2564 ที่ต้องยื่นแบบ นำส่ง หรือชำระ ในช่วงเดือน กุมภาพันธ์ - มิถุนายน 2564 โดยขยายเวลาออกไปเป็นภายในวันสุดท้ายของเดือนนั้น ๆ เฉพาะการยื่นแบบ e-filing
รัฐมนตรีว่าการกระทรวงการคลัง กล่าวเพิ่มเติมว่า มาตรการลดภาษีที่ดินฯ และมาตรการลดค่าธรรมเนียมฯ จะต้องมีการตราพระราชกฤษฎีกาว่าด้วยการลดภาษีที่ดินและสิ่งปลูกสร้าง และดำเนินการออกประกาศกระทรวงมหาดไทยที่เกี่ยวข้อง เช่นเดียวกับการขยายเวลายื่นแบบฯ ที่จะต้องมีการออกประกาศกระทรวงการคลังที่เกี่ยวข้อง ซึ่งคาดว่าจะมีผลบังคับใช้ได้ในเร็วๆ นี้ โดยกระทรวงการคลังจะได้ประชาสัมพันธ์ให้ทราบต่อไป
สอบถามข้อมูลเพิ่มเติม
สำนักงานเศรษฐกิจการคลัง
โทร 02 2739020 ต่อ 3526 3548 3521 3509
วันอังคารที่ 26 มกราคม 2564
สรรพากรขยายเวลายื่นแบบฯ ภาษีเงินได้บุคคลธรรมดา ภาษีเงินได้หัก ณ ที่จ่าย และภาษีมูลค่าเพิ่ม ผ่านอินเทอร์เน็ต ช่วยเพิ่มสภาพคล่องในระบบกว่า 265,700 ล้านบาท
เมื่อวันที่ 26 ม.ค.2564 ครม.มีมติเห็นชอบการขยายเวลาการยื่นแบบและชำระภาษีเงินได้บุคคลธรรมดา ภาษีเงินได้หัก ณ ที่จ่ายและภาษีมูลค่าเพิ่ม ที่ยื่นผ่านอินเทอร์เน็ต เพื่อช่วยเหลือประชาชนกว่า 10.3 ล้านราย ที่ยื่นแบบ ภ.ง.ด.90 และ ภ.ง.ด.91
นายอาคม เติมพิทยาไพสิฐ รัฐมนตรีว่าการกระทรวงการคลัง เปิดเผยว่า “เมื่อวันที่ 26 มกราคม 2564 คณะรัฐมนตรีได้มีมติเห็นชอบการขยายเวลาการยื่นแบบและชำระภาษีเงินได้บุคคลธรรมดา ภาษีเงินได้หัก ณ ที่จ่ายและภาษีมูลค่าเพิ่ม ที่ยื่นผ่านอินเทอร์เน็ต เพื่อช่วยเหลือประชาชนกว่า 10.3 ล้านราย ที่ยื่นแบบ ภ.ง.ด.90 และ ภ.ง.ด.91 และผู้ประกอบการที่ยื่นแบบฯ ภาษีมูลค่าเพิ่ม และภาษีเงินได้หัก ณ ที่จ่ายกว่า 5.1 แสนราย ให้มีสภาพคล่องเพิ่มขึ้น คาดว่าจะมีเงินหมุนเวียนเสริมสภาพคล่องในระบบเศรษฐกิจกว่า 265,700 ล้านบาท”
นายเอกนิติ นิติทัณฑ์ประภาศ อธิบดีกรมสรรพากร กล่าวเพิ่มเติมว่า “การขยายเวลาการยื่นแบบฯให้แก่ประชาชนและผู้ประกอบการดังกล่าว เพื่อดูแลและเยียวยาการได้รับผลกระทบจากการแพร่ระบาด ของโรคติดเชื้อไวรัสโคโรนา 2019 (COVID – 19) โดยการขยายเวลายื่นแบบฯ ภาษีเงินได้บุคคลธรรมดาจะช่วยเพิ่มสภาพคล่องให้ประชาชนในระบบ ประมาณ 10,600 ล้านบาท และการขยายเวลายื่นแบบฯ ภาษีมูลค่าเพิ่ม และภาษีเงินได้หัก ณ ที่จ่าย จะช่วยเพิ่มสภาพคล่องให้ผู้ประกอบการประมาณ 255,100 ล้านบาท โดยมีรายละเอียดของการขยายเวลายื่นแบบฯ ดังต่อไปนี้
1. ภาษีเงินได้บุคคลธรรมดา สำหรับปีภาษี 2563 (แบบ ภ.ง.ด.90 แบบ ภ.ง.ด.91) ที่ต้องยื่นแบบฯ ภายในวันที่ 31 มีนาคม 2564 ให้ขยายเวลาออกไปถึงวันที่ 30 มิถุนายน 2564 เฉพาะแบบที่ยื่นผ่านอินเทอร์เน็ต
2. ภาษีเงินได้หัก ณ ที่จ่าย (แบบ ภ.ง.ด. 1 แบบ ภ.ง.ด. 2 แบบ ภ.ง.ด. 3 แบบ ภ.ง.ด. 53 และ แบบ ภ.ง.ด. 54) ขยายเวลาการยื่นแบบฯ ถึงวันสุดท้ายของเดือนที่ต้องยื่นแบบฯ โดยให้เริ่มขยายเวลาสำหรับการยื่นแบบฯ ในเดือนกุมภาพันธ์ 2564 ถึงเดือน มิถุนายน2564 เฉพาะแบบฯ ที่ยื่นผ่านอินเทอร์เน็ต
3 ภาษีมูลค่าเพิ่ม (แบบ ภ.พ. 30 แบบ ภ.พ. 36) ขยายเวลาการยื่นแบบฯ ถึงวันสุดท้ายของเดือนที่ต้องยื่นแบบฯ โดยให้เริ่มขยายเวลาสำหรับการยื่นแบบฯ ในเดือนกุมภาพันธ์ 2564 ถึงเดือน มิถุนายน2564 เฉพาะแบบฯ ที่ยื่นผ่านอินเทอร์เน็ต”
นายอาคม เติมพิทยาไพสิฐ รัฐมนตรีว่าการกระทรวงการคลัง กล่าวสรุปว่า “การขยายเวลายื่นแบบฯ ทางอินเทอร์เน็ต เป็นการสนับสนุนการทำธุรกรรมทางภาษีทางอิเล็กทรอนิกส์จากที่บ้านหรือ Tax From Home ช่วยลดความแออัดและความเสี่ยงจาก COVID – 19 ได้เป็นอย่างดี อีกทั้งช่วยเพิ่มสภาพคล่องในมือประชาชนและผู้ประกอบการให้มีมากขึ้นและนานขึ้น โดยไม่ได้กระทบการจัดเก็บรายได้ของรัฐบาล อย่างไรก็ดี กระทรวงการคลังต้องบริหารจัดการกระแสเงินสดเพื่อให้สอดคล้องกับระยะเวลาการชำระภาษีที่เลื่อนออกไป”
กรมสรรพากร สำนักงานเลขานุการกรม ส่วนประชาสัมพันธ์
โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
วันอังคารที่ 26 มกราคม 2564
รมว.วธ.นายอิทธิพล คุณปลื้ม รัฐมนตรีว่าการกระทรวงวัฒนธรรม บันทึกวีดิทัศน์อวยพรเนื่องในเทศกาลตรุษจีน พ.ศ. ๒๕๖๔
รมว.วธ.นายอิทธิพล คุณปลื้ม รัฐมนตรีว่าการกระทรวงวัฒนธรรม บันทึกวีดิทัศน์อวยพรเนื่องในเทศกาลตรุษจีน พ.ศ. ๒๕๖๔
วันที่ ๒๖ มกราคม ๒๕๖๔ เวลา ๑๑.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม บันทึกวีดิทัศน์อวยพรเนื่องในเทศกาลตรุษจีน พ.ศ. ๒๕๖๔ โดยมีนางยุพา ทวีวัฒนะกิจบวร ปลัดกระทรวงวัฒนธรรม และผู้บริหารกระทรวงวัฒนธรรม เข้าร่วม ณ ห้องประชุมชั้น ๘ กระทรวงวัฒนธรรม เพื่อเป็นการส่งเสริมความสัมพันธ์ทางการทูตระหว่างราชอาณาจักรไทย และสาธารณรัฐประชาชนจีน โดยใช้มิติทางวัฒนธรรม รวมทั้งส่งความปรารถนาดีไปยังพี่น้องคนไทยเชื้อสายจีนและคนจีนทั่วโลก นอกจากนี้ กระทรวงวัฒนธรรมยังได้ร่วมกับศูนย์วัฒนธรรมแห่งประเทศจีน ณ กรุงเทพฯ จัดการแสดงทางศิลปวัฒนธรรมเพื่อเฉลิมฉลองวาระอันพิเศษนี้ โดยจะเผยแพร่คำอวยพรและการแสดงของทั้ง ๒ ประเทศ ผ่านทางสถานีวิทยุโทรทัศน์แห่งประเทศไทย ในวันที่ ๑๐ กุมภาพันธ์ พ.ศ. ๒๕๖๔
วันอังคารที่ 26 มกราคม 2564
จองสิทธิฉีดวัคซีน “ไข้หวัดใหญ่” ผ่านแอปเป๋าตัง
...
แจ้งข่าว ผู้ใช้สิทธิบัตรทอง
และกลุ่มเสี่ยงไข้หวัดใหญ่
ปีนี้ สปสช. ปรับระบบการจองและนัด
ฉีดวัคซีนไข้หวัดใหญ่รูปแบบใหม่
ผ่าน Health Wallet ในแอปพลิเคชัน “เป๋าตัง”
เพื่อเพิ่มความสะดวกของบริการภาครัฐ
.
โดยจะเปิดให้ลงทะเบียนจองสิทธิ - นัดฉีด
ระหว่างวันที่ 1 ก.พ. - 31 มี.ค. 64
ส่วนระยะเวลาฉีดวัคซีนไข้หวัดใหญ่
จะเริ่มตั้งแต่วันที่ 1 พ.ค. - 31 ส.ค. 64
.
หากใครที่ไม่สะดวกจองผ่านแอปฯ
ยังคงจองได้ที่หน่วยบริการประจำ
หรือโรงพยาบาลที่รับการรักษาได้เหมือนเดิม
.
กลุ่มเสี่ยงที่มีสิทธิรับบริการฉีดวัคซีน
1. หญิงมีครรภ์
2. เด็กอายุ 6 เดือน - 2 ปี
3. ผู้มีโรคเรื้อรัง 7 กลุ่มโรค คือ
โรคปอดอุดกั้นเรื้อรัง หืด หัวใจ หลอดเลือดสมอง
ไตวาย ผู้ป่วยมะเร็งที่อยู่ระหว่าง
การได้รับเคมีบำบัด และผู้ป่วยเบาหวาน
4. ผู้สูงอายุที่มีอายุ 65 ปีขึ้นไป
5. ผู้พิการทางสมองที่ช่วยเหลือตนเองไม่ได้
6. โรคธาลัสซีเมีย และผู้ที่มีภูมิคุ้มกันบกพร่อง
7. โรคอ้วน มีน้ำหนัก 100 กิโลกรัมขึ้นไป
.
สำหรับหญิงมีครรภ์สามารถขอลงทะเบียน
และฉีดวัคซีนได้ตลอดทั้งปี โดยแนะนำว่า
ให้ฉีดวัคซีนเมื่อมีอายุครรภ์ 4 เดือนขึ้นไป
.
สอบถามเพิ่มเติมที่ สายด่วน สปสช. โทร. 1330
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอังคารที่ 26 มกราคม 2564
นายกรัฐมนตรีขอบคุณพรรคร่วมรัฐบาล ร่วมนำนโยบายจากที่ประชุม ครม. ขับเคลื่อนสู่การปฏิบัติ มอบกรมบัญชีกลางเร่งเชื่อมโยงตั้งแต่อดีตจนถึงปัจจุบัน
นายกรัฐมนตรีขอบคุณพรรคร่วมรัฐบาล ร่วมนำนโยบายจากที่ประชุม ครม. ขับเคลื่อนสู่การปฏิบัติ มอบกรมบัญชีกลางเร่งเชื่อมโยงตั้งแต่อดีตจนถึงปัจจุบัน
วันนี้ (26 ม.ค. 64) เวลา 13.30 น. ณ โถงตึกบัญชาการ 1 ทำเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวขอบคุณพรรคร่วมรัฐบาลและรัฐมนตรีทุกกระทรวง ที่ร่วมกันทำงานและมีการประชุมคณะรัฐมนตรีร่วมกันทุกสัปดาห์ เพื่อปรึกษาหารือและตัดสินใจร่วมกันทั้งเรื่องของกฎหมาย กฎระเบียบ และกฎกระทรวง ให้สอดคล้องกับสถานการณ์ในปัจจุบัน การอนุมัติโครงการต่าง ๆ งบประมาณ ที่ผ่านมา รัฐมนตรีทุกกระทรวงยังนำนโยบายจากที่ประชุมคณะรัฐมนตรีไปขับเคลื่อนเพื่อการปฏิบัติ
นายกรัฐมนตรีกล่าวถึงกรณีการเรียกคืนเบี้ยยังชีพผู้สูงอายุว่า มอบหมายให้หน่วยงานที่เกี่ยวข้องสำรวจหาข้อเท็จจริง พร้อมให้มีการเชื่อมโยงข้อมูลต่าง ๆ จากกรมบัญชีกลางตั้งแต่อดีตจนถึงปัจจุบัน เพื่อมิให้มีเหตุการณ์ดังกล่าวเกิดขึ้นอีก สำหรับการแก้ไขปัญหาฝุ่นละออง PM 2.5นั้น รัฐบาลกำหนดมาตรการลดฝุ่นละออง PM 2.5 ทั้งในระยะสั้น ระยะปานกลาง และระยะยาว โดยเป็นการทำงานร่วมกันของกระทรวงทรัพยากรธรรมชาติและสิ่งแวดล้อม กระทรวงมหาดไทย ทหาร และภาคเอกชน โรงงานอุตสาหกรรม เกษตรกร เพื่อลดความเดือดร้อนจากปัญหาฝุ่นละออง PM 2.5 และพยายามสร้างความเข้าใจกับพี่น้องเกษตรกรที่ยังประกอบเกษตรกรรมแบบดั้งเดิม รวมทั้งสภาพอากาศมีความเชื่อมโยงกันทำให้บางครั้งฝุ่น ควัน มาจากพื้นที่ตอนในด้วย จึงมอบให้หมายให้ ฝ่ายความมั่นคง กระทรวงมหาดไทย ผู้ว่าราชการจังหวัด หารือกับประเทศเพื่อนบ้านทุกพื้นที่ ทุกมิติ เพื่อร่วมกันแก้ไขปัญหา
ในตอนท้าย นายกรัฐมนตรียังกล่าวระเบียบวินัยการลงโทษของทหาร ซึ่งมีอยู่ 5 ข้อ คือ ภาคทัณฑ์ ทัณฑกรรม กัก ขัง และ จำขัง มีระเบียบระบุไว้ชัดเจนอยู่แล้ว ย้ำว่าการลงโทษต่าง ๆ ต้องพิจารณาให้เหมาะสม พร้อมขอความร่วมมือนายทหาร นายสิบ ที่ใกล้ชิดอย่าลงโทษนอกกรอบระเบียบวินัย และขอให้พลทหารเข้าใจซึ่งกันและกัน ที่สำคัญคือต้องไม่ยุ่งเกี่ยวกับยาเสพติด
.....................
กลุ่มประชาสัมพันธ์และเผยแพร่ สำนักโฆษก
วันอังคารที่ 26 มกราคม 2564
ออมสินแจ้ง สินเชื่อเสริมพลังฐานรากวงเงิน 10,000 ล้านบาท มีผู้ยื่นขอกู้เต็มวงเงินแล้ว
สินเชื่อเสริมพลังฐานราก วงเงินสินเชื่อ 10,000 ล้านบาท ได้มีประชาชนยื่นขอกู้และได้รับอนุมัติเงินกู้จนเต็มวงเงิน และธนาคารได้ปิดระบบลงทะเบียนขอสินเชื่อผ่าน MyMo แล้ว
นายวิทัย รัตนากร ผู้อำนวยการธนาคารออมสิน เปิดเผยว่า ตามที่รัฐบาลมีความห่วงใยประชาชนที่เดือดร้อน จากผลกระทบของสถานการณ์การแพร่ระบาดของเชื้อไวรัสโควิด-19 ระลอกใหม่ โดยได้มอบหมายธนาคารออมสินให้การช่วยเหลือประชาชน ผ่านการให้สินเชื่อดอกเบี้ยต่ำด้วยเงื่อนไขผ่อนปรน ตามโครงการสินเชื่อเสริมพลังฐานราก วงเงินสินเชื่อ 10,000 ล้านบาท เริ่มเปิดให้ลงทะเบียนยื่นขอสินเชื่อผ่านแอปพลิเคชัน MyMo ตั้งแต่วันที่ 15 มกราคม 2564 ที่ผ่านมา ปัจจุบัน วงเงินสินเชื่อเสริมพลังฯ ได้มีประชาชนยื่นขอกู้และได้รับอนุมัติเงินกู้จนเต็มวงเงิน และธนาคารได้ปิดระบบลงทะเบียนขอสินเชื่อผ่าน MyMo แล้ว
“นับตั้งแต่เริ่มเปิดให้ประชาชนยื่นขอสินเชื่อตามมาตรการเยียวยาจากการระบาดระลอกใหม่ เมื่อวันที่ 15 มกราคมที่ผ่านมา ธนาคารได้อนุมัติสินเชื่อและโอนเงินเข้าบัญชีผู้กู้ไปแล้วกว่า 4.4 แสนราย จำนวนเงินให้กู้กว่า 11,500 ล้านบาท ในจำนวนนี้เป็นลูกค้าสินเชื่อเสริมพลังฐานรากกว่า 3 แสนราย (ให้กู้สูงสุดรายละ 50,000 บาท) และเป็นลูกค้าสินเชื่อเพื่อเป็นค่าใช้จ่าย หรือสินเชื่อฉุกเฉิน จำนวน 1.4 แสนราย (ให้กู้รายละ 10,000 บาท) ซึ่งมาตรการสินเชื่อผ่อนปรนเงื่อนไขครั้งนี้ ธนาคารพิจารณาจากประวัติเครดิตผู้กู้เป็นหลัก โดยได้รับความคุ้มครองการชดเชยความเสียหายบางส่วนจากรัฐบาล อีกทั้งยังเป็นครั้งแรกของการนำร่องเปิดให้บริการอนุมัติสินเชื่อผ่านแอปพลิเคชัน MyMo เพื่อให้สามารถพิจารณาสินเชื่อได้เร็วโดยที่ลูกค้าไม่ต้องไปติดต่อที่สาขา สอดคล้องตามมาตรการป้องกันและควบคุมการระบาดของเชื้อไวรัสโควิด-19” นายวิทัยกล่าว
ธนาคารฯ หวังเป็นอย่างยิ่งว่า มาตรการสินเชื่อของธนาคารในครั้งนี้ จะช่วยบรรเทาความเดือดร้อนของประชาชนลงได้บ้างไม่มากก็น้อย และช่วยขับเคลื่อนเศรษฐกิจต่อไปได้ท่ามกลางสถานการณ์การแพร่ระบาดระลอกใหม่ ธนาคารออมสินขอขอบคุณลูกค้าทุกท่านที่ยื่นกู้สินเชื่อ และขออภัยผู้กู้ที่ไม่ผ่านเกณฑ์พิจารณาประวัติเครดิตที่ไม่ได้รับอนุมัติสินเชื่อมา ณ โอกาสนี้
วันอังคารที่ 26 มกราคม 2564
สธ.รุกควบคุมโควิด 19 สมุทรสาคร ลดการติดเชื้อในโรงงาน เรียกคืนพื้นที่สีเขียว
ปลัดกระทรวงสาธารณสุขติดตามสถานการณ์โรคโควิด 19 จ.สมุทรสาคร รุกเปลี่ยนพื้นที่สีเหลืองตรวจพบโรงงานมีอัตราติดเชื้อน้อยกว่า 10% ให้กลับมาเป็นพื้นที่สีเขียว โดยเฉพาะอ้อมน้อย กระทุ่มแบน พบติดเชื้อรวมเพียง 3 โรงงาน โดยออกมาตรการเพิ่มประสิทธิภาพการควบคุมโรค
ปลัดกระทรวงสาธารณสุขติดตามสถานการณ์โรคโควิด 19 จ.สมุทรสาคร รุกเปลี่ยนพื้นที่สีเหลืองตรวจพบโรงงานมีอัตราติดเชื้อน้อยกว่า 10% ให้กลับมาเป็นพื้นที่สีเขียว โดยเฉพาะอ้อมน้อย กระทุ่มแบน พบติดเชื้อรวมเพียง 3 โรงงาน โดยออกมาตรการเพิ่มประสิทธิภาพการควบคุมโรค เพื่อลดการติดเชื้อในโรงงาน
วันนี้ (26 มกราคม 2564) ที่สำนักงานสาธารณสุขจังหวัดสมุทรสาคร นพ.เกียรติภูมิ วงศ์รจิต ปลัดกระทรวงสาธารณสุข ลงพื้นที่ประชุมติดตามความคืบหน้าสถานการณ์โรคโควิด 19 ใน จ.สมุทรสาคร และให้สัมภาษณ์ว่า ขณะนี้ได้ระดมทีมปูพรมตรวจคัดกรองเชิงรุกโรงงานใน จ.สมุทรสาคร เพื่อค้นหาและแยกผู้ติดเชื้อเข้าสู่ระบบการรักษา พบ 70 กว่าโรงงานที่มีการติดเชื้อ ส่วนใหญ่เป็นโรงงานขนาดกลางและขนาดเล็กที่มีอัตราการติดเชื้อน้อยกว่าร้อยละ 10 ถือเป็นพื้นที่สีเหลือง ส่วนโรงงานขนาดใหญ่มักมีการติดเชื้อมากกว่าร้อยละ 10 ถือเป็นพื้นที่สีแดง พบประมาณเกือบ 10 โรงงาน อยู่ในพื้นที่ อ.เมืองเป็นหลัก แนวทางการดำเนินงานควบคุมโรคคือ พยายามให้ทุกพื้นที่มีผู้ติดเชื้อน้อยลง เป็นพื้นที่สีเขียวคือโรงงานไม่มีการติดเชื้อกลับมาให้มากที่สุด โดยเฉพาะพื้นที่สีเหลืองที่มีอัตราการติดเชื้อน้อย ซึ่งบางพื้นที่มีโรงงานติดเชื้อเพียงไม่กี่แห่ง เช่น อ.อ้อมน้อย มีโรงงานติดเชื้อ 2 แห่ง หรือ อ.กระทุ่มแบนที่มีโรงงานติดเชื้อ 1 แห่ง เป็นต้น
ทั้งนี้ ปัจจัยหลักที่ทำให้เกิดการติดเชื้อภายในโรงงาน เนื่องจากมีการอยู่อย่างแออัด และรูปแบบการทำงานที่เอื้อให้เกิดการสัมผัสอย่างใกล้ชิด ทำให้ผู้สัมผัสเสี่ยงสูงเมื่อติดเชื้อจึงมีโอกาสแพร่เชื้อต่อได้ ในที่ประชุมจึงได้นำเสนอข้อมูลต่างๆ เพื่อนำไปประชุมหารือในการกำหนดมาตรการให้การควบคุมป้องกันโรคมีประสิทธิภาพยิ่งขึ้นต่อไป
นพ.เกียรติภูมิกล่าวต่อว่า สำหรับการบริหารจัดการวัคซีนโควิด 19 ที่จะนำเข้ามาล็อตแรกนั้น จังหวัดสมุทรสาครถือเป็นพื้นที่เสี่ยงที่จะมีการให้วัคซีนในกลุ่มเสี่ยงก่อน ทั้งบุคลากรทางการแพทย์และสาธารณสุข ผู้ปฏิบัติงานด่านหน้า ผู้สูงอายุ และผู้มีโรคประจำตัว เพื่อลดอาการรุนแรงและการเสียชีวิต
******************************* 26 มกราคม 2564
****************************
วันพุธที่ 27 มกราคม 2564
ก.อุตฯ ทุ่มงบกว่า 20 ลบ. หนุนโครงการ OPOAI-C 1 จังหวัด 1 ชุมชน สินค้าเกษตรอุตสาหกรรม บูมเศรษฐกิจฐานราก!
กระทรวงอุตสาหกรรม เดินหน้ายกระดับคุณภาพชีวิตเกษตรกร ผลักดันการเพิ่มมูลค่าผลผลิตทางการเกษตร (Value Added) เพิ่มขีดความสามารถทางการแข่งขันให้กับกลุ่มเกษตรกรทั่วประเทศผ่านโครงการ“OPOAI-C 1 จังหวัด 1 ชุมชนสินค้าเกษตรอุตสาหกรรม”
กระทรวงอุตสาหกรรมเดินหน้ายกระดับคุณภาพชีวิตเกษตรกรผลักดันการเพิ่มมูลค่าผลผลิตทางการเกษตร(Value Added)เพิ่มขีดความสามารถทางการแข่งขันให้กับกลุ่มเกษตรกรทั่วประเทศผ่านโครงการ“OPOAI-C 1จังหวัด1ชุมชนสินค้าเกษตรอุตสาหกรรม”ตั้งเป้าเพิ่มรายได้ให้กับชุมชนร้อยละ6ต่อปีและพัฒนาผลิตภัณฑ์ให้มีมูลค่าสูงขึ้นไม่น้อยกว่า300ผลิตภัณฑ์
นายกอบชัยสังสิทธิสวัสดิ์ปลัดกระทรวงอุตสาหกรรม เปิดเผยว่าการพัฒนาเศรษฐกิจฐานรากเป็นการดำเนินการที่สำคัญต่อการยกระดับประเทศสู่การเป็นประเทศที่มีรายได้สูงมีการกระจายรายได้อย่างทั่วถึงรวมทั้งยังเป็นการวางรากฐานที่มั่นคงให้กับเศรษฐกิจของประเทศในอนาคตด้วยการส่งเสริมเศรษฐกิจระดับชุมชนท้องถิ่นให้มีความเข้มแข็งมีศักยภาพในการแข่งขันและสามารถพึ่งพาตนเองได้ซึ่งกระทรวงอุตสาหกรรมมีการดำเนินงานในแผนงานบูรณาการพัฒนาและส่งเสริมเศรษฐกิจฐานรากผ่านโครงการแปรรูปสินค้าเกษตรอุตสาหกรรม1จังหวัด1ชุมชน(One Province One Agro-Industrial Community: OPOAI-C)ที่มุ่งส่งเสริมคุณภาพชีวิตให้กับเกษตรกรไทยให้มีความมั่นคงด้านอาชีพและรายได้เพิ่มมูลค่าผลผลิตทางการเกษตร(Value Added)ให้กับเกษตรกรในกลุ่มวิสาหกิจชุมชนกลุ่มเกษตรกรสหกรณ์การเกษตรรวมทั้งเพิ่มขีดความสามารถทางการแข่งขันด้วยการพัฒนาผลิตภัณฑ์-บรรจุภัณฑ์โดยการนำงานวิจัยและพัฒนา(R&D)มาเพิ่มมูลค่าให้กับผลผลิตทางการเกษตรอย่างเป็นรูปธรรมซึ่งเป็นไปตามแผนปฏิบัติราชการของกระทรวงอุตสาหกรรมและสอดรับกับแผนแม่บทภายใต้ยุทธศาสตร์ชาติ20ปีในด้านการสร้างโอกาสและความเสมอภาคทางสังคม
สำหรับการดำเนินงานในปีงบประมาณพ.ศ. 2564ได้มอบหมายให้สำนักงานอุตสาหกรรมจังหวัด(สอจ.)ทั้ง76จังหวัดจัดกิจกรรมเพื่อสนับสนุนโครงการดังกล่าวอาทิการจัดฝึกอบรมเกษตรกรกลุ่มเป้าหมายการให้ความรู้ด้านการสร้างมูลค่าเพิ่มให้กับผลิตผลทางการเกษตรมาตรฐานผลิตภัณฑ์-บรรจุภัณฑ์การทำการตลาดทั้งแบบออนไลน์-ออฟไลน์การฝึกอบรมเชิงลึกเพื่อพัฒนาและยกระดับเกษตรกรใหม่ให้เป็นนักธุรกิจเกษตรกลุ่มStartupและกลุ่มSMEsคนตัวเล็กเป็นต้นภายใต้งบประมาณโครงการฯเบื้องต้น20.46ล้านบาทโดยดำเนินการใน76จังหวัดทั่วประเทศ
“หนึ่งในนโยบายหลักของกระทรวงอุตสาหกรรมก็คือการผลักดันภาคเกษตรให้เข้าสู่เกษตรอุตสาหกรรม(Agricultural Industry)ผ่านโครงการต่างๆที่กระทรวงฯได้ดำเนินการซึ่งโครงการOPOAI-Cสามารถพัฒนาและส่งเสริมให้ประชาชนกลุ่มเป้าหมายมีรายได้เพิ่มขึ้นโดยปีนี้ตั้งเป้าให้เกษตรกรมีรายได้เพิ่มขึ้นไม่น้อยกว่าร้อยละ6ต่อปีคิดเป็นมูลค่าไม่น้อยกว่า50ล้านบาทต่อปีและสามารถพัฒนาผลิตภัณฑ์-บรรจุภัณฑ์โดยจำนวนผลิตภัณฑ์         ที่ได้รับการพัฒนาต้องไม่น้อยกว่า300ผลิตภัณฑ์ซึ่งเป็นเป้าหมายหลักของการดำเนินงาน”ปลัดกระทรวงอุตสาหกรรมกล่าว
ทั้งนี้การดำเนินโครงการแปรรูปสินค้าเกษตรอุตสาหกรรม1จังหวัด1 (One Province One Agro-Industrial Community: OPOAI-C)จะมุ่งเน้นพัฒนาขีดความสามารถในการแข่งขันให้กับกลุ่มเกษตรกรทั่วประเทศเพื่อเพิ่มประสิทธิภาพการผลิตและยกระดับมาตรฐานผลิตภัณฑ์-บรรจุภัณฑ์นอกจากนี้ยังกำหนดให้มีกลยุทธ์ขับเคลื่อนการตลาดรวมถึงการหาช่องทางการตลาดเพื่อส่งเสริมและพัฒนาอุตสาหกรรมแปรรูปการเกษตรในภูมิภาคเพื่อให้สามารถแข่งขันได้อย่างมั่นคงและยั่งยืน
วันอังคารที่ 26 มกราคม 2564
ครม. ส่งกำลังใจให้ผู้ว่าราชการจังหวัดสมุทรสาครและครอบครัว ยืนยันดูแลอย่างดีที่สุด
ครม. ส่งกำลังใจให้ผู้ว่าราชการจังหวัดสมุทรสาครและครอบครัว ยืนยันดูแลอย่างดีที่สุด
วันนี้ (26 ม.ค. 64) เวลา 13.30 น. ณ โถงตึกบัญชาการ 1 ทำเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวว่า นายกรัฐมนตรีและคณะรัฐมนตรีร่วมส่งกำลังใจให้ผู้ว่าจังหวัดสมุทรสาคร ซึ่งติดตามรายงานการรักษามาโดยตลอด ปัจจุบันอยู่ภายใต้ความดูแลโดยคณะแพทย์ที่ได้ปรับรูปแบบรักษาที่เหมาะสมอยู่ตลอดเวลา ยืนยันว่าจะดูแลให้ดีที่สุด พร้อมอวยพรให้สุขภาพกลับมาเป็นปกติโดยไว ทั้งนี้ นายกรัฐมนตรีกล่าวขอบคุณผู้ว่าจังหวัดสมุทรสาครที่มีความเสียสละในการปฏิบัติหน้าที่ด้วย
โอกาสนี้ นายกรัฐมนตรียังเผยถึงการประชุม ศบค. มุ่งแก้ไขสถานการณ์การแพร่ระบาดของเชื้อไวรัสโควิด-19 ไม่ว่าตัวเลขผู้ติดเชื้อจะมีจำนวนมากหรือน้อย กรณีขณะนี้ที่ผู้ป่วยติดเชื้อ โควิด-19 เพิ่มจำนวนมากขึ้น สืบเนื่องมาจากการเร่งตรวจสอบคัดกรองเชิงรุก เพื่อเคลียร์พื้นที่ที่มีการแพร่ระบาดรุนแรงให้ลดลงโดยเร็วที่สุด ในส่วนมาตรการผ่อนคลายยังจำเป็นต้องดูตามความเป็นไปในพื้นที่ทั้งพื้นที่จุดศูนย์กลางที่มีการแพร่ระบาดและพื้นที่โดยรอบ
..................
กลุ่มประชาสัมพันธ์และเผยแพร่ สำนักโฆษก